laion/Wikipedia-Exotic huggingface dataset:
יחסי טורקיה–מיאנמר

יחסי טורקיה–מיאנמר הם יחסי החוץ בין הרפובליקה הטורקית לרפובליקה של איחוד מיאנמר. לטורקיה יש שגרירות בנייפידאו, בירת מיאנמר, ומיאנמר מיוצגת בטורקיה על ידי שגריר שאינו תושב מקהיר, בירת מצרים. היחסים בין טורקיה לבורמה היו מתוחים בגלל תמיכתה של טורקיה בקוומינטנג בטאיוואן. לבורמה היו יחסים עוינים עם טאיוואן ואף יירטה מטוס מטען מטאיוואן ששוגר לשטחה מה שהביא לאספקת נשק טורקי ואמריקאי לקוומינטנג. הדבר גרם למשבר דיפלומטי חדש בין טורקיה לבורמה. היחסים השתפרו לאחר מכן והיו ידידותיים. היחסים הפכו מתוחים מאוד בשנת 1988 לאחר הדיכוי האלים מאוד של הטטמדאו (צבא מיאנמר) נגד מפגינים אזרחיים שלווים. אונג סן סו צ'י זכתה להערצה ואהדה בטורקיה כתוצאה ממעשיו של טטמדאו. טורקיה השעתה לאחר מכן את תוכניות הסיוע שלה למיאנמר למעט סיוע הומניטרי. טורקיה מתחה ביקורת רבה על מעצר הבית של אונג סן סו צ'י ושיתפה פעולה עם שרת החוץ של ארצות הברית מדלן אולברייט, שהתעניינה באופן אישי בשלומה. נפח הסחר בין שתי המדינות היה 38.7 מיליון דולר בשנת 2018 (יצוא/יבוא טורקי: 30.7/30.8 מיליון דולר). יחסי החוץ של טורקיה "Relations between Turkey and Myanmar". Ministry of Foreign Affairs of Turkey. "Turkey-Myanmar Bilateral Economic and Commercial Relations". Ministry of Foreign Affairs of Turkey.
יספר לינדסטרום

יספר גראנגה לינדסטרום (בדנית: Jesper Grænge Lindstrøm; נולד ב-29 בפברואר 2000), הידוע בכינויו יספר, הוא כדורגלן דני המשחק בעמדת הקשר באברטון ובנבחרת דנמרק. לינדסטרום החל את הקריירה שלו ב-Tåstrup B.70 בגיל שלוש, קרוב למקום מגוריו. כשהוריו התגרשו, הוא עבר לברונדבי עם אמו כילד בן שש, והחל לשחק ב-BSI. הוא שיחק שם רק שישה חודשים, והצטרף ל-Valensbæk IF. בגיל 13 הצטרף לאקדמיה של ברונדבי. באוגוסט 2018 הוא חתם על חוזה לשלוש שנים במועדון. הוא ערך את הופעת הבכורה שלו בקבוצה הבוגרת, בגיל 18 בניצחון 4–1 על BK Marienlyst במסגרת הגביע הדני ב -22 בנובמבר 2018. לינדסטרום עשה את פריצת הדרך שלו בקבוצה הראשונה בעונת 2019/2020, וערך את הופעת הבכורה שלו בליגה הדנית ב-14 ביולי 2019 בניצחון 0–3 על סילקבורג. ב-28 ביולי כבש שער בכורה בניצחון 2–3 על אודנסה בולקלוב. הוא סיים את עונתו הראשונה בקבוצה הבוגרת עם 33 הופעות בהן כבש חמישה שערים. ב-11 ביולי 2021 חתם באיינטרכט פרנקפורט בחוזה לחמש שנים. הוא ערך את הופעת הבכורה שלו ב-8 באוגוסט בהפסד 2–0 בגביע הגרמני לוולדהוף מנהיים מהליגה השלישית. שישה ימים לאחר מכן ערך את הופעת הבכורה בבונדסליגה, בהפסד 5–2 לבורוסיה דורטמונד. ב-21 בנובמבר כבש לינדסטרום את השער הראשון שלו עבור איינטרכט פרנקפורט בניצחון 0–2 על פרייבורג. בעונת 2021/2022 זכה עם הקבוצה בליגה האירופית. ב-29 באוגוסט 2023 חתם לחמש שנים בנאפולי. ב-2 בספטמבר ערך את הופעתו הבכורה בהפסד 2-1 ללאציו. ב-26 ביולי 2024 הושאל לאברטון לעונה אחת. לינדסטרום ערך את הופעת הבכורה שלו בנחרת דנמרק עד גיל 21 ב-9 באוקטובר 2020, בניצחון 1–3 על מלטה, והבקיע את שערו הראשון בדקות האחרונות של המשחק. הוא גם נכלל בסגל הנבחרת לאליפות אירופה עד גיל 21 2021. ב-9 בנובמבר 2020 זומן לסגל של הנבחרת הבוגרת לקראת משחק הידידות נגד שוודיה, לאחר שמספר שחקנים נדבקו בנגיף הקורונה. יומיים לאחר מכן ערך את הופעת הבכורה נגד שוודיה. ב-29 במרץ 2022 כבש שער בכורה בניצחון 0–3 על סרביה. ברונדבי אליפות דנמרק: 2020/2021 איינטרכט פרנקפורט הליגה האירופית: 2021/2022 מדיה וקבצים בנושא יספר לינדסטרום בוויקישיתוף יספר לינדסטרום, באתר Transfermarkt יספר לינדסטרום, באתר Soccerway יספר לינדסטרום, באתר WorldFootball.net יספר לינדסטרום, באתר National Football Teams יספר לינדסטרום, באתר FootballDatabase.eu Min vej til førsteholdet: Jesper ‘Jobbe’ Lindstrøm | 3point.dk, 3point.dk
דיק ורטליב

ריצ'רד הארווי ורטליב (באנגלית: Richard Harvey Vertlieb; ‏7 באוקטובר 1930 – 5 בדצמבר 2008) היה ג'נרל מנג'ר אמריקאי. ורטליב נולד בלוס אנג'לס. הוא למד באוניברסיטת דרום קליפורניה ושירת בצבא ארצות הברית. הוא סייע לייסד את סיאטל סופרסוניקס והפך לג'נרל מנג'ר שלה. הוא סייע גם בהקמת פורטלנד טרייל בלייזרס. לאחר מכן עבר לגולדן סטייט ווריורס, זכה עימה באליפות בעונת 1974/1975 ואף זכה בתואר מנהל השנה ב-NBA. בשנת 1977 חזר ורטליב לסיאטל ומונה לג'נרל מנג'ר הראשון של סיאטל מארינרס, קבוצת הבייסבול שזה עתה נוסדה בליגת ה-MLB. לקראת עונת 1980/1981 מונה לג'נרל מנג'ר של אינדיאנה פייסרס. בשנת 1995 שימש כיועץ עבור ונקובר גריזליס, במהלך ההתרחבות שלה לליגת ה-NBA. בתפקידו האחרון היה מעורב בהקמת אמסטרדם אדמירלס מליגת ה-NFL Europe. דיק ורטליב, באתר "Find a Grave" (באנגלית) DAN RALEY, End game for Seattle sports guru, seattlepi.com, ‏2004-08-12 (באנגלית אמריקאית) DAN RALEY, Dick Vertlieb, 1930-2008: Local sports 'giant' brought pro teams, seattlepi.com, ‏2008-12-06 (באנגלית אמריקאית) Local News | Richard "Dick" Vertlieb helped found SuperSonics | Seattle Times Newspaper, web.archive.org, ‏2008-12-18
חוזרים לפספוסים

חוזרים לפספוסים היא תוכנית אירוח קומית ישראלית בהנחיית יגאל שילון, שבמסגרתה מתארחים נמתחי התוכנית "פספוסים" וצופים במתיחות העבר בהן נמתחו. התוכנית שודרה החל מ-17 במרץ עד ה-2 בספטמבר 2022 ברשת 13 וכללה 20 פרקים. בפברואר 2022 פורסם שתעלה תוכנית בהנחיית יגאל שילון שתעסוק במתיחות ששודרו בתוכנית "פספוסים". ב-17 במרץ עלתה התוכנית לאוויר, והיא שודרה פעם בשבוע לאחר הסדרה "שנות ה-90" במשך 4 תוכניות. התוכנית עברה לימי שישי החל מ-13 במאי. ב-4 במאי שודר ספיישל יום העצמאות של התוכנית. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית אתר האינטרנט הרשמי של חוזרים לפספוסים חוזרים לפספוסים, במיזם "אישים" לתיעוד היצירה הישראלית ערן סויסה, יגאל שילון בדרך חזרה לטלוויזיה, באתר ישראל היום, ‏15 בפברואר 2022 נתוני הרייטינג של 17 במרץ 2022, באתר עמוד הטלגרם של רן בוקר רייטינג: שלום אסייג צמצם פערים ומה עשתה אילנה דיין?, באתר אייס, 25 במרץ 2022 רייטינג: שנות ה-90 הצליחה להפתיע את הכרישים?, באתר אייס, 20 באפריל 2022 רייטינג: רשת 13 הפתיעה, האם הכרישים הצליחה להתמודד?, באתר אייס, 1 במאי 2022 רייטינג: הילה קורח או אלמז מנגיסטו? זה הערוץ שבחרתם, באתר אייס, 5 במאי 2022 נתוני הרייטינג של 10 ביוני 2022, באתר עמוד הטלגרם של רן בוקר נתוני הרייטינג של 24 ביוני 2022, באתר עמוד הטלגרם של רן בוקר
נאוול מולינה

נאוול מולינה לוצ'רו (בספרדית: Nahuel Molina Lucero; נולד ב-6 באפריל 1998) הוא כדורגלן ארגנטינאי המשחק בעמדת המגן הימני באתלטיקו מדריד ובנבחרת ארגנטינה. מולינה גדל במחלקת הנוער של בוקה ג'וניורס. ב-18 בפברואר 2016 הוא ערך את הופעת הבכורה שלו בקבוצה הבוגרת של המועדון במשחק הליגה נגד סן מרטין דה סן חואן. בינואר 2018, הושאל לדפנסה וחוסטיסיה עד לסיום העונה. בעונה שלאחר מכן הוא הושאל לרוסאריו סנטראל. ב-15 בספטמבר 2020 חתם באודינזה מהסרייה א' בהעברה חופשית עד 2025. ב-3 בנובמבר הוא ערך את הופעת הבכורה בהפסד 0–1 לרומא. ב-25 באפריל 2021 הוא כבש שער בכורה בניצחון 2–4 על בנוונטו. ב-28 ביולי 2022 חתם באתלטיקו מדריד תמורת 20 מיליון אירו. ב-15 באוגוסט ערך הופעת בכורה, בניצחון 0–3 על חטאפה. מולינה ערך את הופעת הבכורה שלו בנבחרת ארגנטינה ב-3 ביוני 2021 במשחק מוקדמות מונדיאל 2022 נגד צ'ילה. נכלל בסגל נבחרת ארגנטינה בטורניר מונדיאל 2022. נבחרת ארגנטינה קופה אמריקה: 2021 גביע העולם: 2022 הפיינליסימה: 2022 מדיה וקבצים בנושא נאוול מולינה בוויקישיתוף נאוול מולינה, באתר Transfermarkt נאוול מולינה, באתר Soccerway נאוול מולינה, באתר BDFutbol נאוול מולינה, באתר WorldFootball.net נאוול מולינה, באתר National Football Teams נאוול מולינה, באתר FootballDatabase.eu נאוול מולינה, באתר ESPN Molina deja Boca por Defensa y Justicia, es.besoccer.com (בספרדית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
Middle of the Night

האם התכוונתם ל... Middle of the Night (שיר של אלי דוהה) Middle of the Night (שיר של The Vamps ומרטין ינסן)
אימות רב-שלבי

אימות רב-שלבי (באנגלית: Multi-factor authentication (אנ') או בקיצור MFA) הוא סוג אימות אלקטרוני אשר משתמש בשתי דרכים או יותר על מנת לאפשר גישה לחשבון/מערכת, ותפקידו להגן מפני גישה של גורמים בלתי רצויים גם במידה ואחד או יותר מדרכי האימות כשלו. הפופולרי ביותר כיום הוא האימות הדו-שלבי (2FA), שבו פרטי המשתמש (איימייל, שם משתמש או סיסמה קבועה) הם האימות הראשוני, ולאחר מכן אימות משני על ידי סיסמה חד-פעמית שנשלחת לנייד, לאימייל, לאפליקציה או נוצרת במכשיר ייעודי כמו RSA SecurID (אנ') או נמצאת ברשות הלקוח כרשימה מודפסת של סיסמאות חד פעמיות. אימות רב שלבי חייב לערב את צד השרת ולא להיות תלוי אך ורק בצד הלקוח, כלומר אימות נכונות הפרטים או חלקם צריך להתרחש מול גורם חיצוני נפרד (אתר/מכשיר/אפליקציה/רשת סלולרית וכדומה). לדוגמה: במכשירים סלולרים חכמים אימות עם טביעת אצבע/זיהוי פנים אינו מהווה אימות רב שלבי בשל כך שהמכשיר מאחסן את פרטי ההתחברות הבסיסיים (כמו שם משתמש וסיסמה) מקומית ותו לא, ולכן כל עוד מידע מסוים לא מגיע/מאומת מול גורם חיצוני נפרד, מדובר על לא יותר מאשר מנהל סיסמאות. שימוש בשיטה זו מקשה באופן משמעותי על פריצה לחשבונות, שכן גם אם סיסמת המשתמש ידועה – גורם זדוני אינו מסוגל לקבל גישה לחשבון ללא הוכחה נוספת שהוא בעל החשבון. נוסף על כך, לעיתים מדובר בנוחות, לדוגמה באתרים ממשלתיים רבים ניתן להכניס ת.ז בלבד ולקבל הודעה עם סיסמת כניסה חד פעמית למכשיר הנייד מבלי לזכור סיסמאות בעל פה. ראשית, המשתמש עלול להינעל מחוץ לחשבון של עצמו אם לא הכין מראש קוד גיבוי לחשבונו (לדוגמה אם איבד גישה לאיימיל או לטלפון הנייד). שנית, הליך זה אינו מגן אם המחשב או המכשיר נפרץ וממנו מקבלים גישה לכל החשבונות הנדרשים לכניסה. שלישית, הליך זה אינו מגן מפני הנדסה חברתית. סוגי האימות שמערכות משתמשות בכדי לאמת זהות הם: משהו שאתה יודע – כמו שם משתמש וסיסמה, קוד כניסה קבוע וכדומה. משהו בבעלותך – מכשיר פיזי כמו מכשיר סלולרי שמייצר סיסמאות חד פעמיות. משהו שאתה – אמצעים ביומטרים כגון טביעת אצבע או זיהוי פנים. אימות רב-שלבי משתמש בכמה סוגים במקביל, ואינו נשען רק על אחד מהם. דוגמאות לאימות רב-שלבי: משיכת כסף מכספומט. רק השילוב הנכון של כרטיס הכספומט (דבר שנמצא ברשות המשתמש) וקוד (משהו שהמשתמש יודע) מאפשר לבצע את העסקה. כניסה לאתר שדורשת שם משתמש וסיסמה (משהו שהמשתמש יודע) וגם קוד מספרי שנשלח לטלפון של המשתמש (דבר שנמצא ברשות המשתמש), שאותו המשתמש נדרש להזין בנוסף לסיסמה, כדי לקבל גישה לחשבון שלו. אמצעי נוסף לאימות רב-שלבי הוא אפליקציית אימות של צד שלישי (Authenticator). אפליקציה כזו מאפשרת אימות רב-שלבי בדרך כלל על ידי הצגת קוד שנוצר באופן אקראי בו המשתמש יכול להשתמש, במקום שליחת קוד ב-SMS לטלפון של המשתמש או שימוש בשיטה אחרת. סיסמה מנהל סיסמאות גם לכם גוגל הודיעה על הפעלת אימות דו-שלבי? זה מה שצריך לעשות, באתר TheMarker‏, 12 בנובמבר 2021 בוחבוט, הגר (2019-04-25). "כל מה שצריך לדעת על אימות דו-שלבי". Ynet. נבדק ב-2024-07-01. ynet (2023-11-23). "עכשיו יותר מתמיד: אתם צריכים להפעיל אימות דו-שלבי". Ynet. נבדק ב-2024-07-01. Two-factor authentication: What you need to know (FAQ), CNET (באנגלית) Back to basics: Multi-factor authentication (MFA) | NIST, web.archive.org, ‏2021-04-06 Barrett, Brian. "How to Secure Your Accounts With Better Two-Factor Authentication". Wired (באנגלית אמריקאית). ISSN 1059-1028. נבדק ב-2024-07-01.
אלברט קואוטס

אלברט קואוטס (באנגלית: Albert Coates‏; 23 באפריל 1882 - 11 בדצמבר 1953) היה מנצח ומלחין אנגלי-רוסי. אלברט קואוטס נולד בסנקט פטרבורג שברוסיה להורים אנגליים מיורקשייר. הוא למד בקונסרבטוריון בלייפציג, עבד תקופה מסוימת באופרת החצר בדרזדן והתמנה למנצח בתיאטרון מריאינסקי בסנקט פטרבורג. הופעת הבכורה של בבית האופרה המלכותית, קובנט גארדן הייתה בשנת 1914 בהצגת טריסטן ואיזולדה של ריכרד וגנר. דינמי בגישתו ומצליח בייחוד במוזיקה רוסית, הציג קואוטס הרבה יצירות חדשות לקהל המאזינים, ביניהן יצירות משל רייף וון ויליאמס, ארנולד באקס ואלכסנדר סקריאבין. ניצח בלונדון על הביצוע הפומבי המלא הראשון של "כוכבי הלכת". בשנות ה-20 ובראשית שנות ה-30 הרבה לנצח על התזמורת הסימפונית של לונדון. הוא תרם רבות בראשית הדרך להצגת מוזיקה תזמורתית על גבי תקליטים, החל בשנת 1920 עם ה"פואמת האקסטזה" של סקריאבין ואחר כך בניצוח על מובאות רבות מטבעת הניבלונגים של וגנר וכן, (בשנת 1925) הסימפוניה התשיעית של בטהובן. בין היצירות שהלחין: האופרות "סמיואל פיפס" ו"פיקוויק". בשנת 1946 השתקע בדרום אפריקה, שם נפטר. אלברט קואוטס לא היה קרוב משפחה של אריק קואוטס, מלחין המוזיקה הקלה, או של זמר הטנור, ג'ון קואוטס. מדיה וקבצים בנושא אלברט קואוטס בוויקישיתוף אלברט קואוטס, במסד הנתונים הקולנועיים IMDb (באנגלית) אלברט קואוטס, באתר AllMusic (באנגלית) אלברט קואוטס, באתר MusicBrainz (באנגלית) אלברט קואוטס, באתר Discogs (באנגלית) אלברט קואוטס, באתר "Find a Grave" (באנגלית)
זאוס (מארוול קומיקס)

זאוס (באנגלית: Zeus) הוא דמות בדיונית של אל המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Venus #5 מיוני 1949 ונוצרה על ידי הכותב סטן לי והמאייר ג'ק קירבי. הדמות מבוססת על זאוס מהמיתולוגיה היוונית. זאוס הוא בנם הצעיר של קרונוס וריאה הטיטנים, ילדיהם של אל השמיים אורנוס והאלה הבכירה גאיה. אביו קרונוס עלה לגדולה בממד שהיה ידוע מאוחר יותר כאולימפוס אחרי שפצע אנושות את אביו אורנוס. על ערש דווי, אורנוס חזה כי אחד מילדיו של קרונוס יפיל אותו משלטונו, מה שהוביל לכך שקרונוס אכל את כל אחד מילדיו בזמן שנולדו. כשבנו השישי זאוס נולד בהר ליקאון שבארקאדיה, ריאה הערימה על קרונוס שיאכל אבן במקום את בנו. זאוס הפעוט הופקד בידי סבתו גאיה למשמורת, והוחבא במערות דיקטה שבגבעה האגאית בכרתים. שם הוא הגיע לבגרות והחל לתכנן את נקמתו בקרונוס. הוא ירד למעמקי טרטרוס ושחרר את אחיו ואחיותיו האדס, נפטון, הסטיה, הרה ודמטר, כמו גם שלושה קיקלופים, שלושה הקאטונכרים וענקים בעלי מאות ידיים. הקיקלופים העניקו לשלושת האלים את כלי נשקם הידועים – חזיז הרעם של זאוס, הקלשון של נפטון וקסדת האופל של האדס וכן לימדו את זאוס כיצד להשתמש בכוחות האנרגיה שלו. זאוס הוביל את בני בריתו למלחמה בת עשר שנים נגד קרונוס והטיטנים. אחרי ניצחונו, הוא כלא את קרונוס ואת הטיטנים הזכרים בטרטרוס. הוא ואחיו האדס ונפטון הטילו פור לגבי מי ישא את נטל המנהיגות על האלים האולימפיים, על הממד שלהם ועל השמיים. הוא התחתן עם הרה, אך ניהל מערכות יחסים מרובות עם אלות ובנות תמותה, לזעמה של אשתו. כמה מהילדים שנולדו לאותם איחודים היו אלים והצטרפו לפנתיאון האלים, בעוד אחרים היו בני תמותה כמו הלנה מטרויה והרקולס (שמאוחר יותר הפך לאל). את דמותו של זאוס בסרט היקום הקולנועי של מארוול "תור: אהבה ורעם" מגלם השחקן ראסל קרואו. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס The Official Handbook of the Marvel Universe #12 Thor & Hercules: Encyclopaedia Mythologica #1, July 2009 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
יחסי טאיוואן–מיאנמר

יחסי טאיוואן–מיאנמר הם יחסי החוץ בין הרפובליקה הסינית לרפובליקה של איחוד מיאנמר. אין יחסים רשמיים בין שתי המדינות, שכן מיאנמר מכירה רק ברפובליקה העממית של סין. בשנת 1949, לאחר סיום מלחמת האזרחים הסינית, כמה מחיילי הקוומינטנג ברחו מסין וכבשו מעוז בצפון תאילנד ובמיאנמר בתמיכת ארצות הברית. בתמיכת סין העממית, מיאנמר האשימה את הרפובליקה הסינית ב"פלישה" למיאנמר, והגישה תלונה לאומות המאוחדות. לאחר משא ומתן ממושך, כל חיילי הקוומינטנג במיאנמר נשלחו לצפון תאילנד. חיילי קוומינטנג עזרו לתאילנד להילחם במורדים קומוניסטים ומנעו מהפכת שמאל בתאילנד, מה שגרם לראמה התשיעי, מלך תאילנד, לתת אישור מיוחד לחיילי הקוומינטנג להישאר בתאילנד, אך חלקם עזבו לטאיוואן. תאגיד Known-You Seed Corporation, שבסיסו בטאיוואן שהוקם בשנת 1968, עבר לשוק מיאנמר בשנת 1994. בשנת 1996, הוא החל לשתף פעולה עם משרד החקלאות וההשקיה של מיאנמר, שייסד בית ספר חקלאי בדרום מיאנמר. המוצר המיובא ביותר על ידי החברה הוא אבטיח. צ'יינה איירליינס מציעה טיסות מנמל התעופה הבין-לאומי טאויואן לנמל התעופה הבינלאומי יאנגון. בהיעדר יחסים דיפלומטיים רשמיים, למיאנמר יש נציגות בטאיפיי הידועה בשם משרד הסחר של הרפובליקה של האיחוד של מיאנמר בטאיפיי, המופעלת על ידי משרד המסחר של המדינה, שהוקמה ביוני 2015. לטאיוואן אין כיום נציגות בנייפידאו, כאשר ענייני מיאנמר מטופלים על ידי המשרד לכלכלה ותרבות של טאיפיי בבנגקוק, תאילנד. עם זאת, המועצה לפיתוח סחר חיצוני של טאיוואן הקימה משלחת סחר ביאנגון בנובמבר 2013. "中华人民共和国与各国建立外交关系日期简表". www.gov.cn. נבדק ב-11 באוגוסט 2015. {{cite web}}: (עזרה) 聯合新聞網 (12 באוגוסט 2015). "聯合新聞網：觸動未來 新識力". 聯合新聞網. נבדק ב-11 באוגוסט 2015. {{cite web}}: (עזרה) "Timetable of China Airlines" (PDF). אורכב מ-המקור (PDF) ב-2015-05-24. נבדק ב-2015-04-09. Myanmar Trade Office, the Republic of the Union of Myanmar, Ministry of Foreign Affairs (Republic of China) Myanmar opens trade office in Taiwan in bid to boost ties, The China Post, June 25, 2015
ג'וזף מגווייר

ג'וזף מגווייר (באנגלית: Joseph Maguire; נולד ב-14 באוגוסט 1951) הוא קצין בצי ארצות הברית שלאחר פרישה כיהן כמנהל המרכז הלאומי למלחמה בטרור וראש המודיעין הלאומי בפועל בתקופת דונלד טראמפ. ג'וזף מגווייר נולד וגדל בברוקלין. בשנת 1974 הוא סיים קולג' במנהטן וקיבל תואר ראשון במדעים. לאחר סיום הלימודים הוא התגייס לצי ארצות הברית בו שירת בעיקר בפיקוד הלוחמה המיוחדת של צי ארצות הברית. הוא סיים קורס הניכה בשנת 1977. בשנת 1982 הוא התחיל לשרת בצוות-2 של אריות הים. בשנים 1992–1994 פיקד על הצוות. בשנים 1994–1995 מקווייר עבד באוניברסיטת הרווארד. לאחר סיום פרק זה הוא חזר לשרות ובשנים 1999–2001 היה סגן מפקד פיקוד הלוחמה המיוחדת של צי ארצות הברית. בשנת 2004 התמנה מגווייר למפקד הפיקוד במקום אלברט קאלנד. מגווייר סיים את התפקיד בשנת 2007 ומונה לסגן מפקד המרכז הלאומי למלחמה בטרור לנושאים תכנון אסטרטגי-אופרטיבי. בשנת 2010 הוא פרש משרות בדרגת תת אדמירל (גנרל שלוש כוכבים). במהלך שרותו הוא קיבל את מדליית השירות המצוין של הצי, מדליית השירות העילאי של מחלקת ההגנה (פעמיים), לגיון ההצטיינות (פעמיים), מדליית השירות הראוי לשבח של מחלקת ההגנה, מדליית השירות הראוי לשבח (פעמיים) ועיטורים רבים נוספים. לאחר פרישה מהשרות מגווייר עסק בייעוץ לחברות שונות. בשנת 2018 דונלד טראמפ מינה את מגווייר למנהל המרכז הלאומי למלחמה בטרור. בדצמבר 2018 המינוי אושר בסנאט של ארצות הברית. ב-8 באוגוסט 2019 טראמפ הכריז שמגווייר ימונה לתפקיד ראש המודיעין הלאומי בפועל. זאת בעקבות התפטרותו של דן קואטס. בספטמבר 2019 נודע לוועדה של בית הנבחרים שמגווייר לא קידם טיפול בתלונה אנונימית בהקשר לשיחה בין טראמפ לוולודימיר זלנסקי, במהלכה טראמפ לכאורה הבטיח דברים לזלנסקי, על מנת לקדם חקירת האשמות שחיתות כנגד משפחתו של ג'ו ביידן, יריב פוליטי של טראמפ. הממשל ניסה למנוע הופעה של מגווייר מפני הוועדה שחקרה את פרשת טראמפ–אוקראינה. בסופו של דבר הוא העיד וקיבל חופש במסירת מידע. הוא הצהיר שפעל כשורה. בפברואר 2020 טראמפ נזף במגווייר על כך שעובדיו דיווחו לחברי ועדת הקונגרס שלדעתם רוסיה ככל הנראה התערבה לטובת טראמפ בבחירות. ב-21 בפברואר 2020 מגווייר התפטר ובמקומו מונה ריצ'רד גרנל. מדיה וקבצים בנושא ג'וזף מגווייר בוויקישיתוף מאמרים על מגווייר Ben Wicker, President Trump to Nominate Navy Vet Joseph Maguire to be Director of National Counterterrorism Center, WashingtonExec, ‏2018-06-25 (באנגלית אמריקאית) Trump names counterterrorism chief as acting director of national intel., The Jerusalem Post | JPost.com (באנגלית אמריקאית) https://www.washingtonpost.com/national-security/acting-director-of-national-intelligence-threatened-to-resign-if-he-couldnt-speak-freely-before-congress/2019/09/25/b1deb71e-dfbf-11e9-be96-6adb81821e90_story.html
שלמה ממן

שלמה ממן (נולד בטבריה, 10 אוקטובר 1953) הוא כוריאוגרף ויוצר ריקודים, במיוחד ריקודי עם. בצעירותו למד ב"תלמוד תורה", ב"תחכמוני" ובישיבה התיכונית שבקרית שמואל שבחיפה ובתיכון "בגליל" בטבריה. רקד בלהקה העירונית של טבריה בהדרכתו של יגאל פרי. ב-1969 למד באולפן למדריכים לריקודי עם בעפולה, בניהולו של גיורא קדמן. את שירותו הצבאי עשה בחטיבת הצנחנים. ב-1975 השתחרר מהצבא, הצטרף ללהקת ענבל, בראשותה של שרה לוי תנאי, ובהמשך, ללהקת כרמון. בעת שירותו במילואים ייסד והקים את הלהקה הייצוגית של חיל האוויר. חיבר למעלה מ־300 ריקודי עם ישראליים, 300 ריקודי כוריאוגרפיה לבמה, הפיק 10 תקליטים לרקודי עם ו-3 דיסקים. ריקודים רבים מפרי יצירתו הפכו לנכס צאן ברזל בפולקלור הישראלי. ביניהם, "גוונים", "שירי לי כנרת", "בלדה למעיין" ו"פרח הלילך". סגנון יצירותיו הושפע מרקע ילדותו, מהישיבה, סגנון החסידות ולהקת ענבל, שהביאה בפניו חשיפה לתרבות התימנית. הוא הושפע ביצירותיו גם מהתנ"ך ומהמסורת היהודית. לצד יצירתו האמנותית, הקים בתי ספר למחול, להקות מחול רבות במספר ערים בישראל. בכרמיאל הקים את מיזם "בית ספר רוקד". הוא זוכה פרס שר החינוך נפתלי בנט בתחום המחול לשנת תשע"ז. בתחילת דרכו, הקים להקה עירונית בטבריה, תחת חסות מחלקת תרבות, נוער וספורט בעירית טבריה. ייסד את להקת מרכז בית ברבור, בדרום תל אביב, בין בוגרי הלהקה אלי מזרחי ואחותו מירי מזרחי. במסגרת להקת ענבל, הופיע כרקדן כמחצית השנה בסבב הופעות בארצות דרום אמריקה. בפריז הופיע עם להקת כרמון במשך חודשיים ימים עם תזמורת בניצוחו של יצחק גרציאני, ולצד זמרים יזהר כהן, אילנית ועוד עוסק בניהול אומנותי ובהפקות מפגשי פסטיבלים רבים ברחבי הארץ. במסגרת האירוויזיון השתתף כרקדן וכוריאוגרף בשירים "הורה" ו - "חי" השתתף בפסטיבלי הזמר הערבי והעברי בטלוויזיה כרקדן השתתף בטקס נעילת המכביה ה-15 וב"פעמוני יובל" מנהל אומנותי של פסטיבל המחולות כרמיאל. תפקיד שמילא כ־18 שנה. יו"ר ארגון המדריכים לריקודי עם בישראל חבר במועצה לתרבות ואומנות וחבר בהנהלה האומנותית באומנות לעם שלמה ממן, ברשת החברתית פייסבוק שלמה ממן, ברשת החברתית פייסבוק דף הפייסבוק של שלמה ממן דוד בן אשר / נאווה גלוסקא, מאחורי הקלעים עם שלמה ממן (עמ' 6), באתר magazines.rokdim.co.il, ‏יולי 2015
עיר הכרמל

עיר הכרמל (בערבית: مدينة الكرمل, תעתיק מדויק: מדינת אל-כרמל) הייתה איחוד של שתי המועצות המקומיות דלית אל-כרמל (دالية الكرمل) ועספיא (عسفيا) שעל הר הכרמל, לעיר אחת במסגרת רפורמה של משרד הפנים ב-2003. האיחוד החזיק מעמד כשש שנים, בטרם בוטל. עיר הכרמל הייתה העיר הדרוזית הראשונה במדינת ישראל; כ-89% מהתושבים בשני היישובים שהרכיבו אותה הם דרוזים, כשבנוסף התגוררו בה גם מיעוטים של כ-6% ערבים-נוצרים וכ-5% ערבים-מוסלמים. האיחוד שנוצר ב-2003, במסגרת תוכנית משרד הפנים לאיחוד רשויות מקומיות ברחבי ישראל, יושם חרף התנגדות של חלק גדול מהתושבים. בנובמבר 2008 אישרה הכנסת חוק המבטל את האיחוד, ומשיב את המצב לקדמותו החל ב-1 בדצמבר 2008. בחירות חדשות למועצות המקומיות הנפרדות נקבעו ל-18 באוגוסט 2009, ועד אז נוהלה העירייה המאוחדת בידי ועדה קרואה בראשות גבי אופיר. לפי נתוני הלשכה המרכזית לסטטיסטיקה (הלמ"ס) בספטמבר 2009, היו בעיר הכרמל 25,600 תושבים. האוכלוסייה גדלה בקצב גידול שנתי של 1.8%. לפי נתוני הלמ"ס נכון לדצמבר 2008, העיר דורגה 4 מתוך 10, בדירוג החברתי-כלכלי. אחוז הזכאים לתעודת בגרות מבין תלמידי כיתות י"ב בשנת ה'תשס"ח (2008-2007) היה 48.3%. השכר הממוצע של השכירים בשנת 2007 היה 5,433 ש"ח (ממוצע ארצי: 6,743 ש"ח). בשנת 2003, במסגרת תוכנית משרד הפנים לאיחוד רשויות מקומיות בישראל, אוחדו המועצות המקומית של דלית אל-כרמל ועספיה ממחוז חיפה, ועד לסוף 2008 היו שכונות בעיריית עיר הכרמל. דלית אל-כרמל (בערבית: دالية الكرمل) - שטח השיפוט שלה 9,000 דונם. הוכרזה כמועצה מקומית בשנת 1951. עספיה (בערבית: عسفيا) - שטח השיפוט שלה 5,000 דונם. מדיה וקבצים בנושא עיר הכרמל בוויקישיתוף מחקר בנושא "איחוד רשויות מקומיות - לשם מה?", ממצאים ראשוניים כארבע שנים לאחר הקמת עיריית הכרמל מאיחודן של המועצות המקומיות בדלית אל כרמל ובעוספיא. מאת רמי זיידאן, יוני 2008. בג"ץ 5346/04 ועד הפעולה למניעת הרס בתים בעיר כרמל נ' שר הפנים, החלטה, 22 בפברואר 2005 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת רשויות מקומיות של למ"ס עבור סוף 2022 חוק הרשויות המקומיות (ביטול איחוד המועצות המקומיות דלית אל כרמל ועוספיה), התשס"ט-2008, ס"ח 2190 מיום 16.11.2008
גשר להולכי רגל

גשר להולכי רגל הוא גשר המיועד למעבר הולכי רגל. ככל גשר הוא מיועד לאפשר מעבר בנתיב הליכה מעל מכשולים פיזיים כגון כביש או נהר, אך ישנם גם גשרים להולכי רגל שנבנו כאטרקציה תיירותית, שמטרתם היא עצם החוויה של המעבר על הגשר. בעוד שההתייחסות העיקרית לגשר היא כמבנה המקשר בין שתי נקודות בגובה ומעל פני הקרקע, גשר להולכי רגל יכול להיות גם מבנה נמוך יותר ואף צמוד־קרקע, המאפשר להולכי רגל לחצות אדמה רטובה, אדמה שבירה או ביצות. גשרים מסוג זה יכולים לנוע בין אבני מדרך ועד למבני פלדה משוכללים, כאשר אפילו עץ שנפל, יכול להיחשב כגשר להולכי רגל. לגשרים אלה תפקיד פונקציונלי וכן תפקיד אומנותי. עבור קהילות כפריות במדינות מתפתחות, גשר להולכי רגל עשוי להיות אמצעי הגישה היחיד למרפאות, בתי ספר, עסקים ושווקים. עיצובים כגון גשר תלייה פשוט (אנ') פותחו על מנת לספק מענה בר קיימא לקהילות מסוג זה, תוך שימוש בחומרים וכוח עבודה מקומיים. גשרים להולכי רגל עוקבים ברוב המקרים אחר אותם עקרונות תכנון כשאר סוגי הגשרים. עם זאת, עקב משקלם הנמוך יחסית לגשרים אחרים, גשרים אלו פגיעים יותר לנזקי תנודות ולכן מושמת חשיבות רבה יותר לדינמיקה בזמן תכנונם. גשרים כדוגמת גשר המילניום בלונדון משכו תשומת לב רבה לעניין זה בשנים האחרונות. על מנת להבטיח כי גשרים להולכי רגל יהיו נגישים לנכים ובעלי מגבלות ניידות אחרות, גשרים רבים כיום כוללים מעליות ורמפות ואלה אף מחויבים בחוק במדינות מסוימות. סוגי גשרים להולכי רגל כוללים: גשר קורות טיילת גשר קלפר גשר הירח גשר תלוי פשוט מסבך פשוט אבני מדרך גשר זיגזג ניתן לבנות גשרים להולכי רגל באותה הדרך בה בונים גשרי כביש או גשרי רכבת; בייחוד גשרים תלויים וגשרי קורות. ישנם מקרים בהם גשרים המיודעים לרכבים מומרים לגשרים להולכי רגל, לדוגמה גשר הברזל בבריטניה. רוב הגשרים להולכי רגל מצוידים במעקות שמטרתם להפחית את הסיכון לנפילה. כאשר גשרים אלה עוברים מעל כבישים סואנים או מסילות ברזל, הם עשויים לכלול גדר או מחסום התאבדות על מנת למנוע מהולכי רגל לקפוץ או לזרוק עצמים על התנועה למטה. בעבר, חציית פסי רכבת ברגל ומעבר ממפרץ אחד למשנהו היה מעשה נפוץ, אך מאמצע המאה ה־19 ואילך נהיה פחות שכיח בעקבות עלייה בדרישות בטיחות. עם זאת, באזורים שקטים יותר, חציית הקו על ידי הליכה על הפסים עדיין אפשרית. מאז שנות ה־80 המוקדמות, מספר ארגוני צדקה פיתחו עיצובים ברי קיימא של גשרים להולכי רגל לשימוש במדינות מתפתחות. ארגון הצדקה הראשון שפיתח עיצובים כאלה היה Helvetas, הממוקם בציריך, שווייץ. עיצובים כאלו בדרך כלל זמינים לציבור בחינם. מדיה וקבצים בנושא גשר להולכי רגל בוויקישיתוף Schlaich, Mike, et al., Guidelines for the Design of Footbridges, International Federation for Structural Concrete, 2005, ISBN 2-88394-072-X